Visita d’ina puraria

Purarias ch’avran lur portas dattan al visitader la pussaivladad da guardar davos las culissas. 

Jau na sun betg figlia da pur. Quai sent jau fitg bain, sche jau inscuntrel in animal che tanscha a mai plinensi che mes venter. Vatgas e chavals èn per mai fitg bels animals; jau sun dentant leda, sche jau hai ina tscherta distanza tar els u sch’ina saiv ans separa! Tuttina chat jau impurtant da dar als uffants la pussaivladad da vegnir en contact cun animals da chasa. Perquai visitain nus magari era purarias en vischinanza. – Sper quel aspect, datti dentant anc in’autra, buna raschun per ir en la puraria: savens pon ins retrair là era ina ritga paletta da products frestgs sco ovs, latg, paintg e chaschiel, mel d’avieuls, da tuttas sorts confituras, paun, salata e verdura, charn u auter pli. Quai è in’offerta tut speziala ed en tscherts lieus pon ins perfin anc guardar, sco ch’il chaschiel u il jogurt vegnan producids. Uschia pon ins colliar insatge interessant e bel cun il necessari. 

Igl è ina stupent’offerta per tuts ch’i dat puras e purs ch’avran lur bain al public al prim d’avust tar il brunch en la puraria, sporadicamain u adina per visitas spontanas. Igl è però era in enritgiment ch’els dattan la pussaivladad da giudair e retrair chaussas frestgas directamain dal lieu da producziun e fritga e verduras savurusas e madiradas fin il davos mument Era il Volg fa diever da quest’offerta e porscha a Vus mintga di products frestgs da purarias svizras! 

Cun in salid cordial 
Karin Kohler-Pattis